Vosman-moord: KGT-kommissie verwelkom vonnis | Maroela Media
Thubane (41) is tot twee keer lewenslank gevonnis vir die moord op die 13-jarige Gabisile Shabane en 15 maande oue Welcome Nkosikhona Ngwenya.
Thubane het op 28 Januarie 2018 saam met Thokozani Msibi (32), Knowledge Wezi Mhlanga (25) en Mthobisi Brilliant Mkhize (23) glo by 'n huis in Vosman naby Emalahleni (Witbank) ingebreek. Hulle het iets, wat 'n redelike persoon as 'n vuurwapen sou beskou, op die insittendes gerig en Gabisile en Nkosikhona uit die huis ontvoer. Hulle het Nkosikhona se liggaam in 'n rivier gegooi terwyl hy nog geleef het.
Thubane het skuld beken en hy is Vrydag in die rondgaande hof in Middelburg gevonnis. Msibi, Mhlanga en Mkhize ontken egter skuld en hulle bly in aanhouding. Hulle saak is tot 25 Mei 2020 uitgestel.
Die KGT-kommissie het gesê hy hoop dié vonnisoplegging stuur 'n sterk boodskap aan enigiemand wat hom as 'n tradisionele geneser voordoen, en tog aan aktiwiteit deelneem wat dié praktyk in oneer bring.
Prof. Mosoma, voorsitter van die kommissie, het die moord ten sterkste veroordeel. Hy doen 'n beroep op lede van die publiek om enige voorvalle aan te meld waar persone dié praktyk misbruik en onskuldige mense doodmaak en aanvoer dat dit deel is van die tradisionele genesing.
Die kommissie sal sy bewusmakingsveldtogte in gemeenskappe voortsit.
Orna · 3 maande gelede
Geen kommentaar is soms beter……
2 x Lewenslange vonisse wat aaneenlopend uitgedien word? So prakties net een. Wanneer kwalifiseer jy vir parool
Sug · 3 maande gelede
Hulle breek by 'n huis in en rig iets soos 'n vuurwapen op die insittendes…..insittendes, regtig?? Inwoners dalk?
So 'n tyd gelede is 'n polisieman doodgery nadat hy oor die pad gehardloop het….daar in die veld? Miskien, "toe" hy oor die pad gehardloop het is hy doodgery?
Julle het 'n verantwoordelikheid om Afrikaans reg te gebruik, dink julle nie so nie?
Nè? · 3 maande gelede
Ongelukkig het die nie die arme dogtertjie en seuntjie gehelp nie, het dit!
Ai tog · 3 maande gelede
Kan noe GLO dat daar in 2019 nog mense is wat glo in 'muti' gemaak van liggaamsdele nie…..wat op aarde kan 'n mens maak glo daaraan???
Ons woon hier in Afrika. 300+ jare agterstallig.
Dis verskriklik!! Ek sukkel om te sluk.. waste hel moes daardie kinders nie deurgemaak het nie.. En die arme baba.. wat het hy met als te doen.. Haar dood was net so sinneloos.. Dis wreed en regverdig doodstraf.. my hart is stukkend…
A.g.v die duiwel se handewerk is 2 kinders dood en jy meen God het hulle nie gehelp nie? Smaak my jy weet wat die "regte" uitkoms is in enige situasie so gelukkig hoef jy jou dan nie aan God te steur nie. Geen redenasie nodig nie – sterkte!